TIMERNA
1914, d aseggas yesean lqima di licaṛat n Wedlis Iqedsen
AṬAS n iseggasen uqbel 1914, Inelmaden n Wedlis Iqedsen bdan ţberriḥen belli deg useggas-agi n 1914 a d-ḍrunt tedyanin (timsal) ţ-ţimeqranin. D acu-tent tedyanin-agi? Acu n leḥwayeǧ i geḍran i d-iţbeyyinen belli 1914 d aseggas yesean azal?
Elaḥsab n Luqa 21:24, Eisa yenna-d: “Yarucalim, a ţ-rekḍen leǧnas, alamma yekfa lweqt n leǧnas.” Yarucalim ţ-ţamdint n tmurt n Iyahudiyen, ideg i llan zedɣen igelliden i d-yekkan si tarwa n Dawed. (Ahellil 48:2, 3) Acu kan, igelliden-agi mxallafen ɣef wid n leǧnas nniḍen. Ţ-ţideţ, llan ţɣaman ɣef “ukwersi n leḥkwem n [Yahwa]”, yeeni ţmettilen-d leḥkem n Ṛebbi s timmad-is. (1 Amezruy 29:23) Ihi, Yarucalim tella teţmettil-ed leḥkem n Yahwa.
Meena, amek yerna melmi i bdan ‘leǧnas rekkḍen’ leḥkem n Ṛebbi? Ayagi yeḍra-d deg useggas n 607 uqbel Eisa, asmi i d-kkren wat Babil steemṛen Yarucalim. ‘Akersi n leḥkem n Yahwa’ yeqqim d ilem (lfareɣ), yerna yeţwakkes leḥkem n igelliden i d-yekkan si Dawed. (2 Igelliden 25:1-26) Eeni Yarucalim aţ-ţeţwarkeḍ i lebda? Ala, axaṭer nnbi Ḥizqiyal icar-ed ɣef Ṣidqiya, i gellan d agellid aneggaru di temdint-agi, yenna-d: “Kkes aemam, ḍegger akkin taeeṣṣabt [...] alamma yusa-d win ara yeseun lḥeqq ad iḥaseb, yerna d nekk ara s-t-ifken.” (Ḥizqiyal 21:31, 32) Win ‘yesean lḥeqq’ ad yekseb taeeṣṣabt n ugellid Dawed, d Eisa Lmasiḥ. (Luqa 1:32, 33) Ihi, Yarucalim ad ikfu fell-as werkaḍ-nni i “ţ-rekḍen leǧnas” asm’ara yuɣal Eisa d Agellid.
Melmi ara d-teḍru tedyant-agi tameqrant? Eisa isseneet-ed belli leǧnas ad ḥekmen deg yiwet lmudda i sen-d- iţwaḥudden. Yella di Danyil ixef wis 4 wayen ara ɣ-ieiwnen a nẓer acḥal ara tdum lmudda-yagi. Ixef-agi iḥekku-d targit, yellan d licaṛa, i yurga Nabuxadnuẓur agellid n Babil. Yurga sseɣlin yiwet n ttejṛa ţ-ţaelayant annect-ila-ţ yerna cudden lǧedra-s s wuzzal d nnḥas iwakken ur teţeawad ara a d-temɣi. Sakin, yiwen n lmelk yeţberriḥ ɣef wayen yeenan ttejṛa-nni, yeqqar: “Sebea n lewqat ara ieeddin fell-as.”—Danyil 4:7-13.
Deg Wedlis Iqedsen, ttjuṛ ţmettilent-ed tikwal leḥkem. (Ḥizqiyal 17:22-24; 31:2-5) Ihi, Aţţan lmeena n ttejṛa-yagi i geɣlin: leḥkem n Ṛebbi, i d-ţmettilen igelliden n Yarucalim, yeḥbes. Acu kan, licaṛa-nni teqqar-ed belli ‘Yarucalim aţ-ţeţwarkeḍ’ kra n lweqt, yeeni “sebea n lewqat”. Acḥal ara tekk lmudda-yagi?
Elaḥsab n Uweḥḥi 12:6, 14, tlata n lewqat d wezgen deg-sen “alef umitin useţţin n wussan.” Ihi, “sebea n lewqat” ad kken snat n tikkal akteṛ, yeeni 2 520 wussan. Lameena, leǧnas ur ḥbisen ara arkaḍ n leḥkem n Ṛebbi mi eeddan 2 520 wussan segmi teɣli Yarucalim. Γef wakken i d-iban, licaṛa-yagi theddeṛ-ed ɣef lmudda meqqren akteṛ. Ma nmeyyez ɣef Uneẓruf 14:34, ideg yura “mkul ass s useggwas”, akk-d Ḥizqiyal 4:6 i d-ihedṛen ɣef “yiwen n wass i mkul aseggwas”, a d-nefhem belli imeslayen-agi “sebea n lewqat” ad kken 2 520 n iseggasen.
Lmudda-yagi n 2 520 n iseggasen tebda di tubeṛ 607 uqbel Eisa, asmi i teɣli Yarucalim ger ifassen n Babil yerna yeţwakkes leḥkem i ugellid-is i d-yekkan si tarwa n Dawed. Lmudda-yagi tekfa di tubeṛ 1914. Imiren i fukken “lewqat n leǧnas.” Imiren daɣen, Yahwa yesbedd Eisa Lmasiḥ d Agellid deg igenwan. *—Ahellil 2:1-6; Danyil 7:13, 14.
Eisa icar-ed belli a d-ḍrunt tedyanin timeqranin di ddunit: lgirrat, laẓ, zzelzlat akk-d ţţerkat (lehlakat imeqranen). Tidyanin-agi ad ilint d limaṛa ara d-ibeggnen lweqt ideg ara yuɣal Eisa d agellid deg igenni. D ayen i geḍran swaswa. (Matta 24:3-8; Luqa 21:11) Tidyanin-a ţbegginent-ed einani belli Tagelda n Ṛebbi tebda leḥkem deg igenni, yerna ‘ussan ineggura’ n ddunit-agi tamcumt bdan deg useggas 1914.—2 Timutawus 3:1-5.
^ § 4 Si tubeṛ n useggas 607 uqbel Eisa alamma d tubeṛ n useggas 1 uqbel Eisa, llan 606 n iseggasen. Imi ulac ayen iwumi qqaren aseggas ilem (0), ger tubeṛ n useggas 1 uqbel Eisa alamma d tubeṛ n useggas 1 mbeed Eisa, yella 1 n useggas. Si tubeṛ n useggas 1 mbeed Eisa alamma d tubeṛ n useggas 1914, llan 1913 n iseggasen. Ma nesdukkel leḥsabat-agi meṛṛa (606+1+1913), a d-naf 2 520 iseggasen.
nob_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn